Foo Fighters

„Foo Fighters“ – amerikiečių alternatyviojo roko grupė, susikūrusi 1994 m. Sietle, Vašingtono valstija, JAV, muzikanto Dave Grohl. Grupė pavadinta Antrojo pasaulinio karo terminu „foo fighter“, reiškiančiu bet kokį naikintuvą.

Grupė išgarsėjo pasauliniu mastu savo hitais „This is a Call“, „Everlong“, „Learn to Fly“, „All My Life“, „Times Like These“, „Best of You“ ir „DOA“. Be šešių studijinių albumų, grupė yra išleidusi dainą „The One“, filmo „Orange County“ garso takeliui.

Istorija 
Dave Grohl ketverius metus grojo būgnais grupėje „Nirvana“. Tuo metu parašytas savo dainas 1992 m. Dave išleido solinio albumo „Pocketwatch“ (pseudonimu Late) pavidalu.

„Foo Fighters“ 
Po Kurt Cobain mirties, 1994 m., Grohl su savo draugu prodiuseriu Barett Jones apsilankė Robert Lang studijoje Sietle. Pirmuosiuose įrašuose Dave Grohl atliko visas instrumentų ir vokalo partijas, išskyrus dainą „X-Static“, kurioje gitaros partija buvo pavesta Greg Dulli iš „Afghan Whigs“.

„Capitol Records“ prezidentui Gary Gersh, Dave Grohl pristatė profesionalius įrašus, kurių rezultatai vėliau tapo debiutiniu grupės albumu „Foo Fighters“.

Grohl nenorėjo, kad „Foo Fighters“ taptų vieno asmens studijiniu projektu, todėl jis pradėjo formuoti grupę, kuri padėtų parengti albumą. Iš pradžių pagrindiniu kandidatu tapo buvęs Dave kolega Krist Novoselic, bet vėliau buvo nuspręsta, kad pagrindinė grupės sudėtis labai primins „Nirvaną“. Ėmus sklisti gandams, kad iširsta Sietlo emocore grupė „Sunny Day Real Estate“, Grohl pasikvietė „SDRE“ bosistą Nate Mendel ir būgnininką William Goldsmith. Pat Smear, buvęs neoficialusis „Nirvanos“ narys įrašinėjant „In Utero“, buvo pakviestas užpildyti grupę. 1995 m., „Foo Fighters“ pradėjo pirmąsias savo gastroles.

Grupės pirmasis singlas „This is a Call“ buvo išleistas 1995 m. birželį, o jų debiutinis albumas, pavadintas grupės vardu, išleistas gegužę. „I‘ll Stick Around“ ir „Big Me“ vėliau buvo išleisti kaip singlai.

„The Colour and the Shape“ 
Po 1996 m. pavasarį vykusio turo, pilnos sudėties „Foo Fighters“ grupė grįžo į Sietlo studiją, su prodiuseriu Gil Norton, įrašinėti antrojo grupės albumo. Konfliktai tarp Grohl ir Goldsmith paskatino William Goldsmith palikti grupę. „Foo Fighters“ persikėlė į Los Andželą ir beveik pilnai įrašė albumą. Albumas „The Colour and the Shape“ išleistas 1997 m. gegužės 20 d.
 
Grupei reikėjo būgnininko, todėl Grohl susisiekė su Alanis Morissette turų būgnininkų Taylor Hawkins. Taylor debiutas grupėje įvyko naujojo albumo išleidimo metu. 1997 m. rugsėjį, MTV Video Music Awards metu, Pat Smear paskelbė apie savo pasitraukimą iš grupės ir pristatė naująjį narį, pakeisiantį jį, buvusios Dave Grohl grupės „Scream“ narį Franz Stahl. Prieš pradedant įrašinėti trečiąjį grupės albumą „There is Nothing Left to Lose“, Stahl paliko grupę nurodydamas priežastį – kūrybinius skirtumus. Grupė naujuoju nariu pasirinko Chris Shiflett, kuris anksčiau buvo pasirodęs su grupėmis „22 Jacks“ ir „No Use for a Name“. Shiflett iš pradžių prisidėjo prie grupės kaip turų gitaristas, bet įgijo „teisėto nario“ statusą po ketvirtojo „Foo Fighters“ albumo įrašymo.

„There is Nothing Left to Lose“ 
Prieš išleidžiant „There is Nothing Left to Lose“, „Foo Fighters“ paliko „Capitol Records“ ir pasirašė kontraktą su „RCA“.

Viena garsiausių akimirkų grupės istorijoje įvyko 2000 m. vasarį, kai populiarios Amerikos laidos vedėjas Dave Letterman pakvietė „Foo Fighters“ koncertuoti pirmojoje laidoje po Letterman širdies šuntavimo operacijos. Laidoje Letterman pristatė „Foo Fighters“ pasakydamas: „Mano mėgstamiausia grupė gros mano mėgstamiausią dainą.“ „Foo Fighters“ atliko „Everlong“.

2000 m. „Foo Fighters“ užmezgė ryšius su grupe „Queen“. Vėliau tais pačiais metais gitaristas Brian May atliko gitaros partiją antrojoje „Foo Fighters“ perdainuotoje „Pink Floyd“ grupės dainoje „Have a Cigar“, kuri pasirodė filmo „Mission Impossible 2“ garso takelyje. Grohl ir Hawkins buvo pakviesti į „Rock and Roll Hall of Fame“ 2001 m. kovą kartu su „Queen“ atlikti dainą „Tie Your Mother Down“. 2002 m. B. May prisidėjo įrašant „Tired of You“.

„One By One“ 
2001 m. pabaigoje grupė susirinko įrašyti ketvirtąjį albumą. Po keturių mėnesių įrašinėjimo darbų Los Andžele Grohl padėjo grupei „Queens of the Stone Age“ įrašyti 2002 m. albumą „Songs for Deaf“. Kai „Queens of the Stone Age“ albumas buvo baigtas, Grohl nusprendė grįžti į įrašų studiją ir pakoreguoti kelias dainas. Tiesa pasakius, „Foo Fighters“ iš naujo įrašė beveik visas naujojo albumo dainas. Albumas dienos šviesą išvydo 2002 m. spalį.

„In Your Honor ir Skin and Bones“ 
2005 m. birželio 14 d. „Foo Fighters“ išleido kitą, dvigubą albumą „In You Honor“. Grohl pasakė, kad išleisti du diskai – vienas sklidinas roko dainų, o antrasis akustinių kūrinių – puikiai pamini dešimtąsias grupės susikūrimo metines.

Naujojo albumo daina „Friend of a Friend“ buvo įrašyta dar 1990 ir 1992 m. pasirodė soliniame Dave Grohl albume „Pocketwatch“. Senoji versija nedaug skiriasi nuo 2005 įrašyto kūrinio, kuriame Grohl akompanuoja sau akustine gitara.

2005 m. birželio 11 d. MTV2 parodė specialią laidą „24 hours of Foo“. Visą dieną buvo rodomi „Foo Fighters“ vaizdo klipai ir gyvi pasirodymai.

2006 m. lapkričio mėn. grupė išleido pirmąjį gyvai atliktą CD „Skin and Bones“. Albume įrašytos tris dienas atliktos dainos pasirodymuose Los Andžele. 2006 m. lapkričio 28 dieną pasirodė „Foo Fighters“ DVD tuo pačiu pavadinimu.

„Echoes, Silence, Patience and Grace“ 
2007 m. rugsėjo 25 d. išleistas šeštasis „Foo Fighters“ albumas „Echoes, Silence, Patience and Grace“. Pirmasis albumo singlas „The Pretender“ radijo stočių eteriuose pasirodė balandžio pradžioje. Antrasis singlas „Long Road to Ruin“ išleistas 2007 m. gruodį. Singlo video klipą kūrė Jesse Peretz.

Neilgai trukus po įrašinėjimų sesijos grupė dalyvavo Live Earth renginyje Wembley stadione, Londone. Vėliau „Foo Fighters“ koncertavo V Festival 2007. Taip pat netikėtai pasirodė Channel 4 scenoje pasivadinę 606. 2007 m. spalio mėnesį „Foo Fighters“ pradėjo pasaulinio turo gastroles „Echoes, Silence, Patience & Grace“. Grupė surengė koncertus JAV, Europoje, Australijoje, Kanadoje ir Azijoje, taip pat koncertavo Virgin Mobile Festival Baltimorėje rugpjūčio 9 dieną. Grupė užbaigė pasaulinio turo gastroles 2008 m. rugsėjo mėnesį Virgin Festival Toronte, Kanadoje.

2008 m. albumas „Echoes, Silence, Patience & Grace“ buvo nominuotas penkioms Grammy statulėlėms. „Foo Fighters“ išvyko namo su Best Rock Album ir Best Hard Rock Performance apdovanojimais.

2008 m. rugsėjo 17 d. The Chris Moyles Show metu Dave Grohl pranešė, kad grupė daro ilgą pertrauką ir informavo gerbėjus, kad „Foo Fighters“ artimiausiu metu nesiruošia išleisti nieko nauja.

Diskografija

Studijiniai albumai

Kompiliacijos

Gyvo garso albumai

Singlai

Apdovanojimai

Grupės sudėtis

Dabartiniai nariai: 
 Dave Grohl – vokalas, gitara, mušamieji (1994-dabar)
 Chris Shiflett – gitara, pritariamasis vokalas (1999-dabar)
 Pat Smear – ritminė gitara (2010-dabar; turo narys 2005-2010), gitara, pritariamasis vokalas (1994-1997)
 Nate Mendel – bosinė gitara (1995-dabar)
 Rami Jaffee – klavišiniai, pianinas, vargonai (2017–dabar; koncertinės grupės narys 2005–2017)

Buvę nariai: 
 William Goldsmith – mušamieji, pritariamasis vokalas (1994–1997)
 Franz Stahl – gitara, pritariamasis vokalas (1997–1999)
 Taylor Hawkins – mušamieji, pritariamasis vokalas (1997-2022 kovo 25d.)

Išnašos

Nuorodos 

 Oficiali svetainė
 Myspace.com puslapis
 

JAV roko atlikėjai